**УУЛ УУРХАЙН БҮТЭЭГДЭХҮҮНИЙ БИРЖИЙН ТУХАЙ**

**ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ**

**УРЬДЧИЛСАН ТАНДАН СУДАЛСАН СУДАЛГААНЫ**

**ТАЙЛАН**

**Улаанбаатар хот**

**2021 он**

**АГУУЛГА**

**НЭГ. Асуудалд дүн шинжилгээ хийх**:

* 1. Тулгарч байгаа асуудал, түүний мөн чанар, цар хүрээ
	2. Тухайн асуудал үүссэн шалтгаан нөхцөл

**ХОЁР**. **Асуудлыг шийдвэрлэх зорилго**:

2.1. Гол зорилго, зорилт

**ГУРАВ. Асуудлыг зохицуулах хувилбарууд, тэдгээрийн эерэг болон сөрөг талыг харьцуулалт**

3.1.Асуудлыг зохицуулалтын хувилбаруудыг тогтоох

**ДӨРӨВ. Зохицуулалтын хувилбаруудын үр нөлөөний талаар**

4.1.Хүний эрх, нийгэм, эдийн засаг, байгаль орчинд үзүүлэх үр нөлөө

 4.1.1. Хүний эрхэд үзүүлэх үр нөлөө

 4.1.2. Эдийн засагт үзүүлэх үр нөлөө

 4.1.3. Нийгэмд үзүүлэх үр нөлөө

 4.1.4. Байгаль орчинд үзүүлэх үр нөлөө

 4.2. Монгол Улсын Үндсэн хууль, Монгол Улсын олон гэрээ, бусад хууль тогтоомжтой нийцэх байгаа эсэх талаар

**ТАВ.Зохицуулалтуудын хувилбаруудыг харьцуулалт дүгнэлт хийх**

**ЗУРГАА.Тухайн зохицуулалтын талаархи бусад хууль, эрх зүйн зохицуулалттай харьцуулсан судалгаа**

**ДОЛОО. Дүгнэлт, зөвлөмж**

**УРЬДЧИЛАН ТАНДАН СУДЛАХ**

**ҮНЭЛГЭЭНИЙ ТАЙЛАН**

Уул уурхайн бүтээгдэхүүний биржийн тухай асуудал нь Хууль тогтоомжийн хэрэгцээ, шаардлагыг урьдчилан тандан судлах аргачлалын[[1]](#footnote-1) /цаашид Аргачлал гэх/ 1.3-т заасан хүрээнд хамаарахгүй тул урьдчилан тандан судлах ажиллагааг Аргачлалын 2.1-т заасан үе шатны дагуу хийж гүйцэтгэлээ.

**НЭГ. Асуудалд дүн шинжилгээ хийх**

Манай улсын хувьд Уул уурхайн бүтээгдэхүүний биржтэй холбоотой асуудал урт хугацааны бодлого, салбарын бодлогын баримт бичигт тусгагдсан хэдий ч бодит байдалд үйл явц ил тод, тодорхой, нээлттэй биш, хамрах хүрээ хязгаарлагдмал, харилцан үр ашигтай байхаар тодорхой хуульчлагдаагүй байна.

Иймд Аргачлалын 3-т заасны дагуу асуудалд дүн шинжилгээ хийхдээ асуудлыг тодорхойлж, шийдвэрлэх гэж байгаа тухайн асуудлын мөн чанар, цар хүрээг тогтоож, тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэн, аж ахуйн нэгж, байгууллага, бусад этгээдийг тодорхойлж, улмаар түүнийг үүсгэж байгаа шалтгаан, нөхцлийг тодорхойлсон болно.

* 1. **Тулгарч байгаа асуудал, түүний мөн чанар, цар хүрээг тодорхойлсон байдал**:

Уул уурхай, хүнд үйлдвэрийн яам, Ашигт малтмал, газрын тосны газар, холбогдох бусад яамд, томоохон уул уурхайн компаниас нөхцөл байдлын талаарх лавлагаа, статистик тоон мэдээлэл цуглуулах, мөн асуудал хариуцсан мэргэжилтэн, мэргэжлийн холбоод, ТББ-ын төлөөлөлтэй ярилцлага хийх, эрх зүйн акт, энэ асуудлаар өмнө хийгдсэн судалгаа, тодорхой тохиолдлыг судлах хэлбэрээр чанарын мэдээлэл цуглуулсан болно.

***Эрх зүйн зохицуулалт***:

Монгол Улсын Үндсэн хуулийн Зургадугаар зүйлийн 2 дахь заалтад “... Газрын хэвлийн баялаг нь төрийн нийтийн өмч бөгөөд уг байгалийн баялгийг ашиглах төрийн бодлого нь урт хугацааны хөгжлийн бодлогод тулгуурлаж, одоо ба ирээдүй үеийн иргэн бүрд эрүүл, аюулгүй орчинд амьдрах эрхийг нь баталгаажуулах, газрын хэвлийн баялгийн үр өгөөжийг Үндэсний баялгийн санд төвлөрүүлж тэгш, шударга хүртээхэд чиглэнэ. Стратегийн ач холбогдол бүхий ашигт малтмалын ордыг ашиглахдаа байгалийн баялаг ард түмний мэдэлд байх зарчимд нийцүүлэн түүний үр өгөөжийн дийлэнх нь ард түмэнд ногдож байх эрх зүйн үндсийг хуулиар тогтооно.” гэж заасан.

Монгол Улсын Засгийн газрын 2020-2024 оны үйл ажиллагааны хөтөлбөрт[[2]](#footnote-2) “Ил тод хариуцлагатай уул уурхай, нэмүү өртөг шингэсэн үйлдвэрлэлийг хөгжүүлж, олон тулгуурт эдийн засгийн бүтцийг бий болгож, баялгийн шударга хуваарилалтын зарчмыг хэрэгжүүлнэ.” гэж заасан.

Төрөөс эрдэс баялгийн салбарт баримтлах бодлогын[[3]](#footnote-3) 3.7.5-д “Эрдэс баялгийн бүтээгдэхүүний гадаад, дотоодын зах зээл дээрх борлуулалтыг нээлттэй, оновчтой, өндөр үр ашигтай, зах зээлийн зарчимд нийцсэн аргаар хийх, шударгаар үнэ тогтоох, дотоодын хөрөнгийн зах зээлийг хөгжүүлэх, экспортыг нэгдсэн бодлогоор зохицуулах зорилгоор эрдэс баялгийн бирж байгуулах; 3.7.10. Ашигт малтмалыг олон улсын зах зээлийн үнээр борлуулах боломжийг бүрдүүлж, эрдэс баялгийн салбараас орох орлогыг нэмэгдүүлэх  бодлогын хүрээнд ашигт малтмалын нөөц ашигласны төлбөр тооцох арга, аргачлалыг боловсронгуй болгох; гэж зааснаар ашигт малтмалыг олон улсын зах зээлийн үнээр борлуулах бодлогыг баримтлахаар тус тус заасан.

Монгол Улсын Засгийн газрын 2017 оны 20 дугаар тогтоолын хавсралтаар баталсан “Алт-2” Үндэсний хөтөлбөрийн 3.1.10-т ““Алтны бирж” байгуулах боломжийг судалж, хууль эрх зүйн орчныг бүрдүүлэх”-ээр тусгасан байдаг.

***Практик хэрэгжилтийн байдал*:**

Монгол Улс нь дэлхийд дээгүүрт орох ашигт малтмалын баялаг нөөцтэй бөгөөд нүүрс, зэс, молибден, алт, хайлуур жонш, газрын тос зэрэг 80 гаруй нэр төрлийн ашигт малтмалын нөөцтэй билээ. Монгол Улсын уул уурхайн бүтээгдэхүүний арилжааг шударга, нээлттэй ил тод зохион байгуулж, зах зээлийн бодит үнэ тогтоох боломжийг хангах, экспортыг нэгдсэн бодлогоор зохицуулах замаар уул уурхайн салбарт хөрөнгө оруулах сонирхлыг нэмэгдүүлэх, улс орны эдийн засгийн өсөлтөд энэ салбарын оруулах хувь нэмрийг улам өргөжүүлэх шаардлага тулгараад байна.

Сүүлийн жилүүдэд уул уурхай, олборлох салбар өндөр хурдацтай хөгжиж 2005 оноос хойш дотоодын нийт бүтээгдэхүүнд энэ салбарын эзлэх хувийн жин 20 гаруй хувьд хүрсэн. Өнөөгийн байдлаар Монгол Улсын дотоодын нийт бүтээгдэхүүний 22 хувь, гадаадын шууд хөрөнгө оруулалтын 71[[4]](#footnote-4) хувь, экспортын 94 хувийг бүрдүүлж буйн хувьд энэ салбар нь манай улсын эдийн засгийн тулгуур багана болж байна. Энэ ч агуулгаар уул уурхайн салбараас хүртэх орлогыг ил тод, хамгийн боломжит үнээр төвлөрүүлэх нь чухал юм.

Уул уурхайн бүтээгдэхүүний дотоод, гадаад зах зээлийн арилжаанд дараах хүндрэлүүд тулгарч байна:

1. Уул уурхайн бүтээгдэхүүний зах зээлийн бодит үнэ, худалдааны нөхцөл, бүтээгдэхүүний чанарын талаарх мэдээлэл нээлттэй ил тод бус байдгаас үр ашигтай гэрээ хэлцэл хийх боломж муу, зардал өндөр;
2. Уул уурхайн бүтээгдэхүүнийг борлуулах зохион байгуулалттай зах зээл бий болоогүй улмаас бүтээгдэхүүний үнэ ханш дэлхийн зах зээлийн үнээс үлэмж доогуур;
3. Гэрээний үндсэн дээр арилжаалагдах уул уурхайн бүтээгдэхүүний борлуулалтын үнэлгээ нь гэрээний үнээр тогтоогдож, хууль тогтоомжийн дагуу албан татвар, төлбөр, хураамжийг ногдож байна. Гэвч гэрээгээр тохирсон үнэ нь зах зээлийн ханшнаас үлэмж зөрүүтэй байдгаас уул уурхайн бүтээгдэхүүний борлуулалтаас олох орлогыг ихээхэн бууруулж байна.
4. Уул уурхайн бүтээгдэхүүний үнийн эрсдэлийг хамгаалах ирээдүйн фьючерсын гэрээг хийдэггүй, зах зээлийн өндөр үнээр дараа жилүүдэд үйлдвэрлэх бүтээгдэхүүнээ өндөр үнэтэй байхад нь борлуулж нэмэлт орлого олох боломжоо алдсаар байна.

Манай улсад уул уурхайн бүтээгдэхүүнийг биржээр арилжаалах урьдчилсан нөхцөл бүрдсэн гэж үзэж байна. Үүнд:

* + Эрдсийн бүтээгдэхүүний хангалттай нөөцтэй
	+ Эрдсийн бүтээгдэхүүн худалдан авагч болон томоохон хэрэглэгч орнууд ойрхон байдаг
	+ Зах зээлийн чанарын шаардлагад нийцсэн стандартчилагдах боломжтой бүтээгдэхүүнтэй
	+ Тасралтгүй үйлдвэрлэл явуулдаг, итгэмжлэгдсэн лабораторитой

Дээр дурдсан нөхцөл шаардлагын хүрээнд Монгол Улсын Үндсэн хуульд заагдсан төрийн нийтийн өмч болох газрын доорх баялгаас хүртэх үр өгөөжийг үндэсний баялгийн санд төвлөрүүлж, одоо ба ирээдүй үеийн иргэн бүрд тэгш, шударга хүртээх зорилгоор уул уурхайн бүтээгдэхүүний үнэлгээг олон улсын зах зээлийн жишиг үнээр үнэлэн, түүнээс хүртэх үр ашгийг нэмэгдүүлж, борлуулалт, орлогод хяналт тавих зорилгоор Уул уурхайн бүтээгдэхүүний биржийн тухай хуулийн төслийг боловсруулах зайлшгүй шаардлага бий болж байна.

Уул уурхайн салбараас хүртэх орлогыг ил тод, хамгийн боломжит үнээр төвлөрүүлэхэд олон хүндрэл бэрхшээл үүсдэг байна.

Тухайлбал:

|  |
| --- |
| *Монголын уул уурхайн бүтээгдэхүүнийг худалдан авах сонирхолтой байгууллагуудад мэдээлэл тэгш байдлаар хүрдэггүйгээс зах зээлийн өрсөлдөөний зарчмаар эрдэс бүтээгдэхүүний худалдааг хийгдэж чадахгүй байгаа нь манай орны эрдэс баялгийн үнэлэмжийг ихээхэн бууруулж байна.* *Төсвийн орлогод гол үүрэг гүйцэтгэгч зэс, нүүрс, алт болон төмрийн хүдэр, баяжмалын ханш, бүтээгдэхүүний үнийн уналтаас шалтгаалан эдийн засагт гарах эрсдэлүүдээс урьдчилсан сэргийлэх худалдааны арга хэрэгслийг ашиглах шаардлагатай байна.* *Ашигт малтмалын шинэ ордуудыг ашиглалтад оруулах ээлж, дарааллыг оновчтой тогтоож зах зээлийн эрэлт хэрэгцээтэй нягт уялдан салбарын хөгжлийн бодлогыг баримталж, хүдэр баяжмалаар экспортлохоос илүүгээр эцсийн бүтээгдэхүүний үйлдвэрлэлийг хөгжүүлэх зайлшгүй шаардлагатай байна.* *ТББ-ын төлөөлөлтэй хийсэн ярилцлагаас* |

|  |
| --- |
| *Уул уурхайн бүтээгдэхүүний бирж нь олон төрлийн худалдагч, худалдан авагчдын хооронд тухайн биржийн дүрэм, журам болоод горимд үндэслэн уул уурхайн бүтээгдэхүүн буюу бүтээгдэхүүнд суурилсан стандарт гэрээнүүдийг арилжаалах зах зээлийг хэлдэг.* *Хөгжиж байгаа орнуудад биржийн арилжааны хаалтын үнийг үндэслэн барааны гэрээнүүдийн үнэ тогтохын зэрэгцээ бусад худалдагчдад болон худалдан авагч нар биржийн үнийг өөрсдийн жишиг үнэ болгодог.* *Харин хөгжингүй орнуудын хувьд барааны бирж нь аливаа нэгэн тооцоолоогүй болоод хүсээгүй үнийн хэлбэлзэл, эрсдэлээс хамгаалахад чиглэж байна.* *Цөөн тооны томоохон үйлдвэрлэгчид эсвэл хэрэглэгчид монополь зах зээлийн зарчмаар биржийн үнэ бүрдэлтэд нөлөөлж, зах зээлийн гажуудлыг үүсгэх боломжтой. Иймд хэрэглэгчид, үйлдвэрлэгчдийг бүгдийг жигт татан оролцуулах, шударга өрсөлдөөний зарчмаар харилцан тохиролцсон үнэ бүрдүүлэх нөхцлийг бүрдүүлэх шаардлагатай байна.* *ТББ-ын төлөөлөлтэй хийсэн ярилцлагаас* |

Үүнээс дүгнэхэд уул уурхайн бүтээгдэхүүн, хүдэр, баяжмал, бүтээгдэхүүнүүдийг биржээр дамжуулах худалдан борлуулах үйл явц практикт хэрэгжүүлэх шаардлагатай, нээлттэй ил тод хариуцлагатай уул уурхайг хөгжүүлэх, чөлөөт зах зээлийн зарчмаар хэрэглэгч, үйлдвэрлэгч нарыг дэмжих шаардлагатай байгаа нь харагдаж байна.

**1.2.Эрх, хууль ёсны ашиг сонирхол нь хөндөгдөж байгаа этгээд:**

Өнгөц дүгнэхэд уул уурхайн салбараас хамаарч буй эдийн засгийн салбарын уул уурхайн олборлолт, түүний борлуулалттай холбоотой харилцаа нь өргөн хүрээг хамарч, жилээс жилд хүрээгээ тэлж байгаа мэт боловч бодит байдалд хязгаарлагдмал хүрээнд хэрэгжиж дараахь бүлгийн эрх ашигт нөлөөлж байна.

|  |  |
| --- | --- |
| **Эрх ашиг нь хөндөгдөх бүлэг** | **Нөлөөлж буй хэлбэр** |
| 1 | Олборлогч, аж ахуйн нэгж  | Ашиг олох зорилгоор тодорхой хөрөнгө оруулж, уул уурхайн бүтээгдэхүүний олборлолтын үйл ажиллагаа эрхлэгч этгээдийн борлуулах бүтээгдэхүүний үнийг бодит зах зээлийн үнээр худалдан борлуулахад төрөөс дэмжлэг авах, хөгжих, улмаар ашигтай ажиллах боломж хязгаарлагдмал байна. Өөрөөр хэлбэл, уул уурхайн бүтээгдэхүүнд тооцох АМНАТ-ын талаар оролцогч талууд байнга сэтгэл хангалуун бус байнгын шүүхийн маргаан үүсдэг. |
| 2 | Онцлог хэрэгцээтэй иргэд  | Уул уурхайн бүтээгдэхүүний мэдээлэл хязгаарлагдмал хомс, мэдээлэл тэгш байдлаар хүрдэггүйгээс зах зээлийн цэвэр өрсөлдөөний зарчмаар эрдэс бүтээгдэхүүний худалдааг хийж чадахгүй, хэрэгцээнд нийцсэн мэдээлэл авах зэрэг үйлчилгээ хөгжиж чадахгүйд хүрч байна.  |
| 3 | Нийт иргэд | Байгалийн баялгийн өгөөж нь өнөө болон ирээдүй үед зориулагдах ёстой. Гэвч, байгалийн шавхагдах баялгийг үнэгүйдүүлэх аваас ирээдүй хойчдоо бид үлдээх өвгүй болно. Иймд, байгалийн баялаг буюу уул уурхайн бүтээгдэхүүний үнэлгээг бодитой тогтоох нь бүх ард түмэнд хамааралтай.  |
| 4 | Төр  | Газрын хэвлийн баялаг нь төрийн нийтийн өмч бөгөөд төр өмчлөгчийн хувьд уул уурхайн бүтээгдэхүүний арилжааны үнийг тогтоох эрх хэмжээтэй юм. Бүтээгдэхүүний үнэлгээ бодитой тогтоогүйгээс салбараас төсөвт төвлөрүүлж буй орлого бодитой бус, гадаад зах зээлд оролцогчдын хамтын ажиллагаа бодит үр дүнд хүрэхгүй байна.  |

Дээрх нөлөөллийн улмаас зах зээлийн чөлөөт өрсөлдөөний зарчим, тэдгээрийг зохицуулсан механизм дутмаг, хяналт хязгаарлагдаж, төр, иргэн, аж ахуйн нэгж байгууллага, үйлдвэрлэгч нарт давхар зардал үүсгэх, байгалийн баялгаас олох орлого буурч, хүнд суртал, чирэгдэл, дур зоргоор авирлах байдлыг нэмэгдүүлж болзошгүй байна.

Эрх ашиг хөндөгдөх оролцогчдын хувьд уул уурхайн бүтээгдэхүүний үнэлгээ бодитой тогтосноор аж ахуйн нэгжид ирэх татварын ачаалал бодитой тогтох, улмаар уул уурхайн бүтээгдэхүүний арилжааг бүртгэх, түүнээс хүртэх орлогыг нэмэгдүүлэх, салбарын ил тод байдал бий болно.

**1.3.Асуудлыг үүсгэж буй учир шалтгаан:**

Уул уурхайн бүтээгдэхүүнийг өнөөгийн арилжааны нөхцөлөөр буюу биржийн бус нөхцөлөөр гадаад зах зээлд худалдан борлуулахад дараах хүндрэл, бэрхшээл үүсч байна. Үүнд:

* Уул уурхайн бүтээгдэхүүний арилжааг үйлдвэрлэгчид бие даан хийж байгаа ба борлуулагч, худалдан авагчдын хоорондын мэдээллийн сүлжээ хомс, харилцан холбоо тогтоох үйл ажиллагаа өртөг өндөртэй байна.
* Уул уурхайн бүтээгдэхүүнийг худалдан авах сонирхолтой байгууллагуудад мэдээлэл тэгш байдлаар хүрдэггүйгээс зах зээлийн цэвэр өрсөлдөөний зарчмаар эрдэс бүтээгдэхүүний худалдаа хийгдэж чадахгүй байгаа нь манай улсын уул уурхайн бүтээгдэхүүний үнэлэмжийг бууруулж, тэр хэмжээгээр төсвийн орлого буурч байна.
* Зөвхөн борлуулагч болон худалдан авагч талын хооронд хийсэн гэрээний үндсэн дээр уул уурхайн бүтээгдэхүүний арилжаа хийгдэж, энэхүү гэрээнд тулгуурлан холбогдох хууль тогтоомжийн дагуу татвар, төлбөрийг оногдуулж байна. Энэ нь эрдсийн үнэ, экспортын төлөвлөлтийг төдийлөн нээлттэй бус байх шалтгаан болж, түүнд тавигдах хяналтыг хүндрэлтэй болгож байгаа ба манай улсад татвар, төлбөр хэлбэрээр орох орлого буурч байна.
* Байгалийн баялгаас олсон орлогоороо амьдардаг улс орны хувьд цөөн нэр төрлийн уул уурхайн бүтээгдэхүүний түүхий эдийн үнийн өөрчлөлтөөс шалтгаалан эдийн засгийн тогтвортой байдалд сөргөөр нөлөөлөх магадлал өндөр.
* Манай улсын хувьд Оюутолгой, Тавантолгой зэрэг стратегийн ач холбогдолтой томоохон ордуудын олборлолт, үйлдвэрлэлийн орлогоос орох улсын төсвийн орлого улам бүр нэмэгдэх хандлагатай байна. Нүүрс, төмрийн хүдэр, зэс, жонш, болон уул уурхайн бүтээгдэхүүний нэмүү өртгийг нэмэгдүүлэхийн тулд боловсруулалтын түвшинг нэмэгдүүлэх, эрдсийн бүтээгдэхүүний чанар стандартын түвшинг сайжруулах зэрэг шаардлага тулгарч байна.
* Төсвийн орлогод гол үүрэг гүйцэтгэдэг нүүрс, зэс, алт болон төмрийн хүдрийн ханш, бүтээгдэхүүний үнийн уналтаас шалтгаалан эдийн засагт гарах эрсдэлүүдээс урьдчилан сэргийлэх худалдааны арга хэрэгслүүдийг ашиглах нь зүйтэй байна.
* Ашигт малтмалын шинэ ордуудыг ээлж дарааллыг оновчтой тогтоож, ашиглалтад оруулах салбарын бодлого баримталж, хүдэр баяжмалаар экспортлохоос илүүгээр эцсийн шатны бүтээгдэхүүн үйлдвэрлэлийг хөгжүүлэх зайлшгүй шаардлагатай.
* Уул уурхайн салбарын орлого огцом буурвал дотоодын зах зээл дээрх үнэ, валютын ханш, Засгийн газрын орлого, гадаад валютын нөөцөд сөргөөр нөлөөлж улмаар бараа, бүтээгдэхүүний эрэлт буурахтай холбоотойгоор үйлдвэрлэл буурах сөрөг хандлага тулгарч байдгийг анхаарах.
* Өнөөгийн байдлаар манай улсад “Дархан төмөрлөгийн үйлдвэр”, “Эрдэнэтийн Засвар механикийн завод”, “Эрдмин”, “Ачит ихт”, “Хөх гөн” зэрэг компанийг эс тооцвол металлургийн үйлдвэрлэл төдийлөн хөгжөөгүй байна.
* Манай Улсад ажиллаж байгаа уул уурхайн үйлдвэрүүдэд техник технологийн шинэчлэл хийх замаар бүтээгдэхүүний боловсруулалтын түвшинг дээшлүүлэх, эцсийн бүтээгдэхүүний үйлдвэрлэлийг олшруулах, илрүүлсэн эрдсийн нөөцийг хаягдал багатай боловсруулах, байгаль орчинд нөлөөлөл багатай дэвшилтэт техник технологи ашиглах зэрэг нь тулгамдсан асуудал болж байна.

Үүнээс дүгнэхэд манай улсын хувьд уул уурхайн бүтээгдэхүүнийг биржээр дамжуулан худалдан борлуулах, түүнийг дэмжих тусгай зохицуулалт шаардлагатай юм. Иймд биржээр дамжуулан худалдан борлуулах, гэрээ хэлцэл хийх, чанарын шаардлага хангасан итгэмжлэгдсэн лабораториар дамжуулан дэлхийн зах зээлийн чанар, стандартад нийцсэн уул уурхайн бүтээгдэхүүний худалдан борлуулах зохицуулалтыг энэхүү харилцааны зорилго, онцлогт нийцүүлэн нарийвчлах шаардлагатай байна.

**ХОЁР. АСУУДЛЫГ ШИЙДВЭРЛЭХ ЗОРИЛГЫГ**

**ТОДОРХОЙЛСОН БАЙДАЛ**

Эрх зүйн зохицуулалтын хувьд Уул уурхайн бүтээгдэхүүний биржтэй холбоотой харилцаа нь тодорхой зохицуулалтгүйгээс шалтгаалан үр дүн хангалтгүй, хязгаарлагдмал хүрээнд ч хэрэгжихгүй байна.

Иймд Аргачлалын 4-т заасны дагуу асуудлыг шийдвэрлэх зорилтыг дараахь байдлаар тодорхойлж байна.

Зорилт: “*Уул уурхайн бүтээгдэхүүний биржийн тухай зохицуулалтыг бий болгож, харилцааг боловсронгуй болгох”*

**ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

**ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ**

Асуудлыг шийдвэрлэх боломжтой хувилбаруудыг тогтоож, Аргачлалын 5-д заасны дагуу зорилгод хүрэх байдал буюу *“Уул уурхайн бүтээгдэхүүний биржийн тухай зохицуулалтыг бий болгож, харилцааг боловсронгуй болгох”* зорилгыг хангаж чадах эсэх, зардал, үр өгөөжийн харьцаа буюу хувилбарыг хэрэгжүүлэхтэй холбоотой гарах зардал, үзүүлэх эерэг өөрчлөлтийг харьцуулан судалж дараахь дүгнэлтийг гаргалаа.

|  |  |  |  |
| --- | --- | --- | --- |
| **Хувилбар** | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
| 1 | Тэг хувилбар  | Өнөөгийн тулгамдаад байгаа бэрхшээл хэвээр үргэлжлэх бөгөөд зорилгод хүрэх боломжгүй.  | Нэмэлт зардал гарахгүй ч, сөрөг үр дагавар улам бүр нэмэгдэнэ.  | Үр дүн сөрөг  |
| 2 | Хэвлэл мэдээллийн хэрэгслээр ухуулга, сурталчилгаа хийх  | Зорилгыг бүрэн хангахгүй ч энэ төрлийн үйл ажиллагаа эрхлэгч нарын идэвхи, үйл ажиллагааны орлого тодорхой хэмжээнд нэмэгдэх магадлалтай.  | Зардал тодорхой хэмжээнд гарна. Асуудлыг үүсгэж байгаа гол шалтгааныг арилгахад нөлөөлж, сөрөг үр дагаварыг бүрэн бууруулж чадахгүй. | **Тодорхой үр дүнд хүрнэ.** |
| 3 | Зах зээлийн эдийн засгийн хэрэгслүүдийг ашиглан төрөөс зохицуулалт хийх  | Тодорхой тохиолдолд татвар, хураамжаас чөлөөлөх, хөнгөлөлт үзүүлэх нь зарим талаар уул уурхайн үйлдвэрлэл, олборлолт, боловсруулалт эрхлэгч аж ахуйн нэгж, иргэдийг дэмжих ач холбогдолтой ч зорилгыг бүрэн хангаж чадахгүй.  | Тодорхой хэмжээний зардал гарна. Гэвч асуудлыг үүсгэж байгаа гол шалтгааныг арилгахад нөлөөлж, сөрөг үр дагаврыг бууруулж чадахгүй. | Дангаараа үр дүнд хүрэхгүй |
| 4 | Төрөөс санхүүгийн интервенци хийх  | Уул уурхайн үйлдвэрлэл, олборлолт, боловсруулалт эрхлэгч аж ахуйн нэгж, иргэдийг чадавхижуулах чиглэлд тодорхой мөнгөн дэмжлэг үзүүлэх нь зарим талаар уул уурхайн үйлдвэрлэл, олборлолт, боловсруулалт эрхлэгч аж ахуйн нэгж, иргэдийн үйл ажиллагааг дэмжиж, гадаад зах зээл, дотоод зах зээлийн үнийн хэлбэлзэлд бага зэрэг нөлөөлөх хэдий ч зорилгыг хангаж чадахгүй. | Тодорхой хэмжээний зардал гарна. Асуудлыг үүсгэж байгаа гол шалтгааныг арилгахад нөлөөлж, сөрөг үр дагаврыг бууруулж чадахгүй. | Үр дүнд хүрэхгүй |
| 5 | Захиргааны шийдвэр гаргах  | Уул уурхайн үйлдвэрлэл, олборлолт, боловсруулалт эрхлэгч аж ахуйн нэгж, иргэдийг хамрагдах хүрээ, оролцогч талуудын хариуцлагыг нэмэгдүүлэх, хяналт сайжрах боломж бүрдэх боловч үр дүнд төдийлөн ахиц гаргаж чадахгүй.  | Асуудлыг үүсгэж байгаа шалтгааныг арилгахад цогцоор нөлөөлж, сөрөг үр дагаврыг бүрэн бууруулж чадахгүй . | **Тодорхой үр дүнд хүрнэ.** |
| 6 | Хууль тогтоомжийн төсөл боловсруулах  | Уул уурхайн түүхий эд, баяжмал, бүтээгдэхүүнийг биржээр дамжуулан худалдах, худалдан авахтай холбогдуулан биржид тавигдах шаардлага, хэрэгжилтэд тавигдах хяналтыг тодорхой болгосноор дур зоргын болон ялгаатай байдал арилж, хариуцлага өндөржинө. | Зардал гарах боловч энэ нь хувилбар нь асуудлыг үүсгэж байгаа гол шалтгааныг шийдвэрлэхэд чухал нөлөө үзүүлэх боломжтой. | **Үр дүнтэй**  |

Хэвлэл, мэдээллийн хэрэгслээр ухуулга, сурталчилгаа хийх замаар үйлдвэрлэл эрхлэгч болон худалдан авагч нарыг мэдээллээр хангах хувилбарыг бусад хувилбартай харьцуулах замаар үйлдвэрлэл эрхлэгч болон худалдан авагч нарыг идэвхижүүлэх, хяналтыг сайжруулах, зардал бага гарах зэрэг эерэг нөлөөтэй боловч дэвшүүлсэн зорилгыг дангаараа хангах боломжгүй байна.

Зорилгод хүрэх байдлыг шалгахын тулд жишээ болгож уул уурхайн салбарт мөрдөгдөж байгаа байгаа хууль тогтоомж, түүний хэрэгжилтийг судалсан болно.

Уул уурхайн бүтээгдэхүүний нэр төрөл бүрийн онцлогоос хамаарч, тэдгээрийн зах зээлийн үнэ зэрэгт тохируулан дэлхийн зах зээлийн ханштай нийцүүлэх өөрөөр тогтоох нь чухал хэдий ч уул уурхайн бүх бүтээгдэхүүнийг бүхэлд нь хамарч чадах эсэх, тогтвортой байдлыг гол шалгуур болгох, ялангуяа өдөр хоног бүр хувьсан өөрчлөгдөж байдаг, ханшийн хэлбэлзэл зэрэг, мөн алслагдмал орон нутагт үйл ажиллагаа явуулж буй аж ахуйн нэгж, үйлдвэрлэл эрхлэгчдийг дэмжих зохицуулалтыг тусгах боломжгүй тул захиргааны акт гаргаж мөрдүүлэх нь төдийлөн үр дүнтэй биш байна.

Гарах зардлын хувьд төсвөөс эхний ээлжинд зардал гарна. Уул уурхайн бүтээгдэхүүний бирж нь төрийн өмчит компани байх тул Уул уурхайн бүтээгдэхүүний биржийг олон улсын жишигт нийцүүлэн барихад шаардлагатай тодорхой хэмжээний зардал гарна. Гэвч, урт хугацаандаа дээрх зардал нь биржээр бүтээгдэхүүн арилжаалах төсвийн орлогыг нэмэгдүүлэх замаар өөрийн зардлыг бүрэн нөхнө. Биржийг дагаж гарах лаборатори, агуулах зэрэг дэд бүтцийн асуудлыг одоо байгаа нөөц бололцоонд тулгуурлан байгуулах бөгөөд харин үйл ажиллагаандаа сурталчлан таниулан, дэвшилтэт программ хангамжийг сонгон арилжааг зохион байгуулах зэрэгт зардал гарна.

Харьцуулалтын үр дүнг харгалзан үзвэл дараахь 2 хувилбар илүү эерэг нөлөөтэй байх магадлалтай байна:

* **Хувилбар-1**: Уул уурхайн бүтээгдэхүүний биржээр дамжуулан худалдах, худалдан борлуулах зорилгоор захиргааны акт батлан хэрэгжүүлэх;
* **Хувилбар-2:** Уул уурхайн бүтээгдэхүүний биржээр дамжуулан худалдах, худалдан борлуулах асуудлыг цогцоор нь зохицуулах бие даасан хуулиар зохицуулах.

 Хувилбаруудын эерэг, сөрөг талын харьцуулалтын үр дүнгийн дагуу сонгосон хувилбарт “Уул уурхайн бүтээгдэхүүний биржээр дамжуулан худалдах, худалдан борлуулах асуудлыг цогцоор нь зохицуулах” хувилбар багтаж байгаа тул Аргачлалд заасны дагуу тандан судлах ажиллагааг үргэлжлүүлэн хийж байна.

Иймд тухайн хуулийн төслийн агуулга, зохицуулалтын хэлбэрийг дараахь байдлаар ерөнхийлөн томъёолж байна.

Тус хуулиар *уул уурхайн бүтээгдэхүүний биржийг үүсгэн байгуулах, биржийн удирдлага, зохион байгуулалтын эрх зүйн үндсийг тогтоож биржийн арилжааг зохион байгуулах, хяналт тавих, биржийн арилжаанд оролцогчийн эрх, үүргийг тодорхойлох, эрх ашгийг хамгаалахтай холбоотой харилцааг зохицуулахад оршино*.

*Харин Үнэт цаас, гадаад валютын арилжаа зэрэг биржийн бусад төрлийн харилцааг тухайн асуудлыг нарийвчлан зохицуулсан бусад хуулиар зохицуулна*

 **ДӨРӨВ. ЗОХИЦУУЛАЛТЫН ХУВИЛБАРУУДЫН ҮР НӨЛӨӨГ**

**ТАНДАН СУДАЛСАН БАЙДАЛ**

Аргачлалын 6-д заасны дагуу сонгосон 2 хувилбарын үр нөлөөг аргачлалд заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

*Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан байдлыг хүснэгт 1, 2, 3, 4-өөс үзнэ үү.*

**4.1.Хүний эрхэд үзүүлэх үр нөлөө**

**Хувилбар 1, 2-ын** хүрээнд уул уурхайн бүтээгдэхүүний биржийг байгуулах, түүний хамрах хүрээ, хяналтыг тодорхойлж, *зохион байгуулалтын эрх зүйн үндсийг тогтоож биржийн арилжааг зохион байгуулах, хяналт тавих, биржийн арилжаанд оролцогчийн эрх, үүргийг тодорхойлох, тэдгээрийн* шалгуурыг тогтоох нь тэгш бус, ялгамжтай байдлыг арилгах, мөн нийгэм болон хэрэглэгчдийг эрсдлээс хамгаалах, хариуцлагыг нэмэгдүүлэх, тодорхой санхүүжилтийн эх үүсвэрийг нэмэгдүүлэх зэргээр хүний эрхийг дэмжих, хангахад чиглэсэн зохицуулалтыг бий болгоно.

Уул уурхайн бүтээгдэхүүний биржийг байгуулж, биржийн арилжааг зохион байгуулснаар орон нутагт болон алслагдмал газруудад үйл ажиллагаа явуулж байгаа аж ахуй нэгж, байгууллагуудыг дэмжихтэй холбоотой, мөн ОУ-ын болон гадаад улсын арилжаанд оролцогч брокер, худалдан авагчдын оролцоонд зарим хязгаарлалт тогтоох нь иргэдэд хүргэх төрийн үйлчилгээний хүртээмж, чанарыг дээшлүүлэх, тодорхой чиглэлд уул уурхайн бүтээгдэхүүний биржийн чадавхийг нэмэгдүүлэхэд чиглэгдэх тул ялгаварлан гадуурхалт биш юм.

Иймд эдгээр асуудлыг цогцоор шийдвэрлэхийн тулд хуулиар зохицуулах нь илүү нөлөөтэй байна.

Нөгөө талаар уул уурхайн бүтээгдэхүүний арилжааг заавал биржээр дамжуулан гүйцэтгэх асуудлыг өмчийн бүх хэлбэрт хамааруулаагүй бөгөөд эхний ээлжинд төрийн өмчит компанийн хувьд заавал дагаж мөрдөхөөр тусгах бөгөөд хувь компанийн хувьд гэрээ байгуулах, бизнес хийх эрхийг хөндөхгүй. Гэвч, энэхүү биржийн арилжаанд оролцох эрхийг нээлттэй үлдээх нь зүйтэй байна.

**4.2.Эдийн засагт үзүүлэх үр нөлөө**

Сонгосон хоёр хувилбарын аль аль нь төрийн байгууллагын зардал, хүний нөөцийг хэмнэх чиглэлд улсын болон орон нутгийн төсөвт тодорхой хэмнэлтийг бий болгохын зэрэгцээ төрийн үйлчилгээнд инноваци[[5]](#footnote-5) болон түүнтэй холбогдох судалгаа шинжилгээний ажлыг нэвтрүүлэх боломжийг нэмэгдүүлнэ.

Дээрх хоёр зохицуулалтыг аль ч хувилбарыг хэрэгжүүлсэн тодорхой зардал гарах боловч хариуцсан төрийн байгууллагын чиг үүрэгт нэмэлт, өөрчлөлт бий болгохгүй, харин үйл явц илүү тодорхой, ил тод болно.

Мөн борлуулагч болон худалдан авагч талын хооронд хийсэн гэрээний үндсэн дээр уул уурхайн бүтээгдэхүүний арилжаа хийгдэж, энэхүү гэрээнд тулгуурлан холбогдох хууль тогтоомжийн дагуу татвар, төлбөрийг оногдуулдаг асуудлыг биржээр дамжуулан брокер нарын, эрдсийн үнэ, экспортын төлөвлөлтийг хооронд худалдан борлуулснаар нээлттэй дэлхийн зах зээлийн үнэтэй харгалзан арилжаа хийгдсэнээр төсөвт татвар, хураамж хэлбэрээр орох орлогыг нэмэгдүүлэхээр байна.

**4.4.Байгаль орчинд үзүүлэх үр нөлөө**

Хувилбарууд бүгд байгаль орчинд ямар нэгэн шууд болон шууд бус сөрөг нөлөө үзүүлэхгүй. Байгалийн баялаг ашиглалт, нөхөн сэргээлтийн чиглэлд энэ төрлийн үйл ажиллагаа эрхлэгчдэд үйл ажиллагааг дээшлүүлж, байгаль орчны хяналтыг нэмэгдүүлэх сайн талтай.

**4.5. Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх**

Монгол Улсын Үндсэн хуулийн Зургадугаар зүйлийн 2 дахь заалтад “... Газрын хэвлийн баялаг нь төрийн нийтийн өмч бөгөөд уг байгалийн баялгийг ашиглах төрийн бодлого нь урт хугацааны хөгжлийн бодлогод тулгуурлаж, одоо ба ирээдүй үеийн иргэн бүрд эрүүл, аюулгүй орчинд амьдрах эрхийг нь баталгаажуулах, газрын хэвлийн баялгийн үр өгөөжийг Үндэсний баялгийн санд төвлөрүүлж тэгш, шударга хүртээхэд чиглэнэ. Стратегийн ач холбогдол бүхий ашигт малтмалын ордыг ашиглахдаа байгалийн баялаг ард түмний мэдэлд байх зарчимд нийцүүлэн түүний үр өгөөжийн дийлэнх нь ард түмэнд ногдож байх эрх зүйн үндсийг хуулиар тогтооно.” гэж заасан.

Монгол Улсын Үндсэн хуулийн Арван есдүгээр зүйлийн 19.1-д “Төрөөс хүний эрх, эрх чөлөөг хангахуйц эдийн засаг, нийгэм, хууль зүйн олон бусад баталгааг бүрдүүлэх” хэмээн хуульчилсан. Монгол Улсын Үндсэн хуулийн арван зургадугаар зүйлд эрүүл мэндээ хамгаалуулах, эмнэлгийн тусламж авах, сурч боловсрох, өндөр наслах, эрүүл, аюулгүй орчинд амьдрах, орчны бохирдол, байгалийн тэнцэл алдагдлаас хамгаалуулах, хууль зүйн туслалцаа авах гэх зэрэг иргэний үндсэн эрх, эрх чөлөөг хуульчлан баталгаажуулсан. Хүний эрх, эрх чөлөө нь түгээмэл, зайлшгүй бөгөөд өөр хоорондоо харилцан хамаарал бүхий байдаг хүний эрх, эрх чөлөөг хамгаалах нь төрийн үндсэн чиг үүрэг билээ. Төр энэхүү үүргээ хэрэгжүүлэх хүрээнд байгалийн баялгийн ашиглалтаас хүртэх үр өгөөжийг бодитой тогтоох, өнөө болон ирээдүй хойчийн үндсэн хуулиар олгосон эрх, эрх чөлөөг эдлүүлэх боломжийг тодорхой хууль тогтоомж, эрх зүйн актаар[[6]](#footnote-6) нээсэн*.*

Монгол Улсын Засгийн газрын 2020-2024 оны үйл ажиллагааны хөтөлбөрт[[7]](#footnote-7) “Ил тод хариуцлагатай уул уурхай, нэмүү өртөг шингэсэн үйлдвэрлэлийг хөгжүүлж, олон тулгуурт эдийн засгийн бүтцийг бий болгож, баялгийн шударга хуваарилалтын зарчмыг хэрэгжүүлнэ.” гэж заасан.

Иймд дээрх хувилбарууд нь Монгол Улсын Үндсэн хууль болон хүний эрхийн Монгол Улсын олон улсын гэрээнд нийцэх бөгөөд өнөөдөр үйлчилж байгаа бусад хууль тогтоомжийг аливаа хэлбэрээр зөрчөөгүй болно. Харин Үндсэн хуулийн оршил хэсэгт тодорхойлсон “... хүмүүнлэг, иргэний ардчилсан нийгмийн цогцлоон хөгжүүлэх” зорилтыг хэрэгжүүлэхэд ихээхэн дэмжлэг болно хэмээн дүгнэж байна.

**ТАВ. ЗОХИЦУУЛАЛТЫН ХУВИЛБАРУУДЫГ**

**ХАРЬЦУУЛСАН ДҮГНЭЛТ**

Аргачлалын 7-д зааснаар хувилбаруудын эерэг болон сөрөг талуудыг

* Зорилгод хүрэх байдал;
* Зардал, үр өгөөжийн харьцаа;
* Хүний эрх, эдийн засагт, нийгэм, байгаль орчинд үзүүлэх үр нөлөө;
* Хууль тогтоомжтой нийцэж буй эсэх;
* Гарч болох сөрөг үр дагавар, түүнийг арилгах хувилбар байгаа эсэх гэсэн шалгуураар дахин нягтлан үзэж дараахь дүгнэлтийг хийлээ.

Эрх зүйн орчныг сайжруулахын тулд **хувилбар 1-ийг** буюу захиргааны актыг нэгдсэн, эсхүл салбар бүрийн онцлогт нийцүүлэн батлан мөрдүүлж болох боловч энэ нь асуудлыг цогцоор шийдвэрлэж чадахгүйд хүрч болно. Тухайлбал: тухайн журмыг зөрчсөн тохиолдолд хүлээлгэх хариуцлагыг хуульд тусгахгүйгээр хэрэгжилтийг хангахад бэрхшээл учрахаас гадна асуудлыг цогц хэлбэрээр зохицуулах буюу салбар бүрийн оролцоог бүрдүүлэх, мөн иргэд, хуулийн этгээдэд тавих шаардлага, хязгаарлалт, татвар, хураамжийн хөнгөлөлт, чөлөөлөлт зэрэг асуудлыг хуулиар бус журмаар зохицуулахад бэрхшээл үүснэ. Мөн энэхүү эрх зүйн акт нь хуультай харьцуулахад тогтвортой үйлчлэх баталгаа дулимаг юм.

**Хувилбар 2** буюу хууль батлан хэрэгжүүлэх нь өнөөгийн тулгамдаад байгаа сөрөг үр дагаварыг бууруулах, хяналт, үр дүнг сайжруулах зэрэг асуудлыг цогцоор шийдвэрлэх боломж өндөр байна. Гэвч энэ зохицуулалт нь шинэ тутам бөгөөд оновчтой хэлбэрээр хуульчлахгүй бол нийгэмд үзүүлэх сөрөг үр дагаврыг нэмэгдүүлэх эрсдэл учирч болох юм

**ЗУРГАА. ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Бусад орны эрх зүйн зохицуулалт, туршлагыг судлах хүрээнд энэ чиглэлээр өмнө хийгдсэн судалгааны[[8]](#footnote-8) мэдээлэлд үндэслэн тодорхой нөхцөлийг тодруулах зорилгоор дараахь улсуудыг сонгон авсан:

1. Бараа, бүтээгдэхүүний бирж, түүний үүсэл хөгжил, түүний шалгуурыг хэрхэн тогтоож байгааг тодруулах зорилгоор **АНУ, БНХАУ**;
2. Уул уурхайн бүтээгдэхүүний биржийн сайн туршлагыг судлах зорилгоор **БНХАУ, Канад** улсыг;
3. Уул уурхайн бүтээгдэхүүнтэй холбоотой хяналт, хариуцлагын асуудлыг тодруулах зорилгоор АНУ, **БНХАУ**-ыг;
4. Бараа, бүтээгдэхүүний биржийн чадавхитай холбоотой учирч болох бэрхшээл, түүнийг сайжруулах талаар анхаарах асуудлыг тодруулах зорилгоор АНУ, БНХАУ, БНЭУ-ыг;
5. Биржид дэвшилтэд механизм нэвтрүүлэх аргачлалтай холбогдуулан Латин Америкийн орнуудыг;
6. Уул уурхайн бирж байгуулах эрх олгосон тусгай хуультай тул **АНУ, БНХАУ, БНЭУ** улсыг тус тус сонгон авлаа.

Эдгээр улсуудын туршлагаас үзэхэд төрөөс Уул уурхайн бүтээгдэхүүнийг биржээр дамжуулан худалдах, худалдан авахтай холбогдсон харилцааг нэн тэргүүнд тодорхойлох шаардлагатай байна.

* + - 1. **АНУ**-ын Чикагогийн Худалдааны бирж нь дараах шалтгааны улмаас байгуулдсан. Үүнд:
* Чикаго хотод худалдан авагч олж чадаагүйн улмаас борлуулж чадаагүй үр тариагаа хотын зэргэлдээх Мичиган нууранд асгаж байжээ.
* АНУ том нутагтай арилжаа хийхэд үйл ажиллагааны зардал их том өндөр байсан.
* Бараа бүтээгдэхүүний стандартчилсан тодорхойлолт, стандартчилсан гэрээ хэлцэл байхгүй, зохион байгуулалтгүй зах зээл байсан.
* Зээл, санхүүгийн эх үүсвэр олоход бэрхшээлтэй байв.

Энэ нөхцөл байдлаас шалтгаалан уян хатан үнийн механизмтай, зохион байгуулалт сайтай, худалдагч, худалдан авагч талуудыг хооронд нь холбох боломжтой бараа, бүтээгдэхүүний чанарыг баталгаажуулах, эргэлтийн хөрөнгийн зээлд хамрагдах боломжтой биржийг байгуулах шаардлагын үндсэн дээр Чикагогийн бирж байгуулагджээ.

Энэ бирж нь хөгжлийн тодорхой үе шатыг туулсан байна. Үүнд:

* 1848 онд Чикагогийн барааны бирж байгуулагдсан. Тариаланчид болон наймаачид бэлэн мөнгөөр улаан буудайны наймаа хийх “Бэлэн барааны худалдааны бирж”-ийг байгуулж, тухайн биржийн удирдах Зөвлөлөөс тогтоосон дүрэм, журмын дагуу барааг арилжаалах, хадгалах болон анхны үнэ зарлах арилжааны тохиролцоо хийх түүнтэй холбоотой маргааны шийдвэрлэх зэрэг арга хэмжээг авч байсан.
* 1851 оноос эхлэн форвардын гэрээ хийдэг болсон. Өөрөөр хэлбэл фермерүүд урьдчилан үйлдвэрлэх үр тарианыхаа тодорхой хэсгийг ирээдүйд нийлүүлэхээр гэрээ хийх болсон. Биржийн оролцогчид бие биенээ танин мэддэг болсноор тодорхой хэмжээний үр тариаг ирээдүйд нийлүүлэх гэрээ “Forward contract” байгуулах. Энэ нөхцөлд гэрээнд оролцогч аль аль талдаа эрсдэл бага байхаас гадна гэрээг барьцаалсан банкнаас зээл буюу урьдчилгаа санхүүжилт авах боломж бүрдсэн. Бүтээгдэхүүний чанар, түүнд хяналтыг тогтоох болсон нь зах зээлийн нэгдмэл байдлыг баталгаажуулжээ. Энэ нөхцөлд фермерүүд нь нийлүүлэх барааныхаа үнийг урьдчилан мэдэх, үүнтэй холбогдох гарах зардлыг төлөвлөх боломжтой болжээ.
* 14 жилийн туршид бараа, бүтээгдэхүүний форвард хэлцэл арилжаа хийж туршлагатай болсны дараагаар фьючерсын худалдааг 1865 оноос эхлэх хийх боломж бүрдсэн. Энэ үед зах зээлийн эрэлт, нийлүүлэлтээс шууд хамаарч биржээр арилжаалж байгаа бүтээгдэхүүний үнэ өсч, буурах, өөрчлөлт, хөдөлгөөн зах зээлд байнга гарах болсон. Фьючерс худалдаа нь зах зээл дээрх эрсдлийг бууруулах нөхцөл болсон.
* 1967 оноос бүтээгдэхүүний үнийг цахилгаан самбарт гаргах болсон нь үнийг минут тутамд мэдээлэн харуулах боломж олгожээ. Одоо олон улсын барааны биржийн арилжаанд техник технологийн дэвшлийг үйл ажиллагаандаа өргөн ашиглаж байна.

Этопи улс Чикагогийн биржийн туршлагыг сайтар судалсны үндсэн дээр уг биржийн загвараар өөрийн барааны бирж байгуулж ажиллуулж, одоо тодорхой амжилтад хүрээнд байна.

**БНХАУ**:

Хятадад зах зээлийг чөлөөлснөөр өмнө нь хяналттай байсан үнэ өөрчлөгдөж бараа, бүтээгдэхүүний үнийг тодорхойлох механизм болон маркетингийн асуудлуудыг шийдвэрлэх шаардлага гарч эхэлсэн. Хятадын Засгийн газар спот арилжаанаас форвард зах зээл рүү шилжинэ гэсэн бодлого баримталсан. Хятадын компаниуд шинэ төрлийн худалдааг маш ихээр сонирхож байв.

 Анх 1990 онд Хэнан дах Жэнжоу үр тарианы бирж нээгдсэн байна. Энэ биржийн үйл ажиллагаа амжилттай болох үед дахин 5 төрлийн үр тарианы зах зээл нээгдэж, улаан буудай, шош зэрэг бүтээгдэхүүнүүд арилжаалах болсон. Хэдийгээр БНХАУ-ын дэд бүтэц сул хөгжсөн, фьючерс гэрээний талаарх мэдлэг муутай байсан зэрэг бэрхшээлүүд байсан боловч 1993 оны байдлаар 30 гаруй фьючерс бирж нээгдсэн, мөн 50 гаруй бирж фьючерс арилжаа хийхэд бэлэн байжээ.

 Өнгөт металл болон алт, зэс, газрын тос зэргийг арилжаалдаг хэд хэдэн фьючерс биржүүд байсан. Үүнээс гадна Хятадын Засгийн газраас улс оронд байгаа биржүүдийн үйл ажиллагааг нэгтгэх зорилгоор ХАА-ын бүтээгдэхүүн, хүнд металл, нэхмэлийн утас, шатахуун, химийн бодис арилжаалах Бээжингийн бараа, бүтээгдэхүүний биржийг 1993 онд нээсэн байна. 1993 онд Засгийн газраас нь фьючерсын биржийг дахин нэмж байгуулахыг хориглосон байна. 1994 онд биржийн үйл ажиллагааг нэгтгэх зорилгоор олон биржүүдийг татан буулгаж, зөвхөн 15 бирж Засгийн газраас зөвшөөрөл авч чадсан байна. Гол бүтээгдэхүүнүүд болох төмөр, шатахуун, дизель түлш, элсэн чихэр, даавуу зэрэг бүтээгдэхүүнүүд, мөн санхүүгийн гэрээнүүдийг фьючерс хэлбэрээр арилжаалахыг хоригложээ. Үүнд биржүүдийн зохион байгуулалтгүй эмх замбараагүй арилжаа ихээхэн нөлөөлжээ.

 1996 он гэхэд Шанхайн металлын биржтэй өрсөлдөхүйц хөдөө аж ахуйн бирж үйл ажиллагаа явуулж, кофены фьючерс гэрээгээрээ дэлхийд нэгт жагсах болсон. Засгийн газрын бодлого болон биржийн тоглогч нарын сонирхлын шилжих хөдөлгөөнүүд нь биржийн том, жижиг байхад ихээр нөлөөлжээ. Бирж дээр тоглогчид ихэнх биржийн хөрөнгийн орлогыг бүрдүүлж, үнийн тогтворгүй байдал, газар авч байсан байна. Засгийн газраас үнийн тогтвортой байдлыг хангах зорилгоор авч хэрэгжүүлж байгаа арга хэмжээнүүд нь биржийн тоглогчдын бараа, бүтээгдэхүүний бирж дэх сонирхлыг ихээр буулгасан.

 Бараа, бүтээгдэхүүний фьючерс биржүүд орон даяар тархсанаар тохирох эрх зүйн зохицуулалт хэрэгтэй болж эхэлсэн. 1990 онд Засгийн газраас орон нутгийн эрх бүхий байгууллагуудаар дамжуулан эдгээр биржүүдэд эрх зүйн зохицуулалт хийдэг байсан хяналт алдагдаж эхэлсэн. Шинээр гэрээ байгуулах явдлууд давхцаж эхэлсэн, биржүүдийн хөрвөх чадварыг бууруулж эхэлсэн. Зуучлагчдын эрх зүйн зохицуулалт сул байсан. 1992 онд Үнэт цаасны зах зээлийг зохицуулах Хороо байгуулагдаж, Үнэт цаасны хуулийг шинээр баталж хэрэгжүүлснээр шинээр бирж байгуулах, брокерийн зөвшөөрөл авах шаардлага шинэчлэгдсэн.

 Одоо Хятадын биржүүд дэлхий дээр хамгийн том биржүүдийн тоонд орж байгаа бөгөөд гадаад улсын олон компаниуд бирж дээр бараа арилжаалах сонирхлоо мөн илэрхийлж байна. Үүнд олон улсын банк, брокерийн пүүс, өнгөт металл үйлдвэрлэгч компаниуд орж байна.

**БНЭУ**:

Энэтхэгийн фьючерсийн зах зээл олон жилийн түүхтэй. Анх Бомбейд 1921 онд олон төрлийн даавуу дагнасан фьючерс зах зээл нээгдсэн. 1926 онд дараагийн “Үр тарианы бирж” байгуулагджээ. Үүнээс хойш хөдөө аж ахуйн болон уул уурхайн бүтээгдэхүүнээр төрөлжсөн олон төрлийн биржүүд нээгдсэн. Тухайлбал: джут, перц, турмерик, төмс, элсэн чихэр, үр болон алт зэрэг бүтээгдэхүүнүүдийг арилжаалдаг болсон.

Хэд хэдэн биржүүд ижил бүтээгдэхүүн арилжаалдаг байсан ба хоорондоо албан ёсны харилцаа холбоотой байсан байна. Энэ үед фьючерс арилжааны хууль батлагдаж, фьючерс арилжааны дүрэм, журам, брокер пүүсийн журам, төлбөр тооцооны журам зэргийг бүтцийг тусгасан байна. Фьючерсээс гадна хэд хэдэн төрлийн бараа, бүтээгдэхүүний опцион хэлбэрээр зах зээл дээр арилжаалагддаг.

1940 онд инфляцыг бууруулах болон үнийг хяналттай болгох зорилгоор форвард, фьючерс гэрээнүүд болон опцион гэрээг хориглосон байна. Энэ байдал 1952 онд Засгийн газраас форвард болон фьючерсийг хянах боломжийг олгож, Форвард гэрээний хуулийг баталсан. Энэ хуулиар форвард болон фьючерсийн бие даасан зохицуулалтыг Мэргэжлийн холбоодуудаар дамжуулан хариуцахаар эрх зүйн орчинг бүрдүүлж, эдгээр Холбоодуудад төрийн зүгээс өөрийн төлөөллийг байршуулах эрхтэй байсан байна. Форвард Зах зээлийн хороо нь анх олон нийтийн нэрийн өмнөөс зохицуулах эрх бүхий байгууллага байсан бөгөөд яваандаа биржүүдийн бие даасан удирдлагуудыг өөртөө авсан.

1960 он гэхэд Энэтхэгийн Засгийн газар даавуу, түүхий джут, үр тариа зэрэг хэд хэдэн бүтээгдэхүүний фьючер хэлбэрийн арилжааг хориглож, түдгэлзүүлсэн байна.

1970 он гэхэд эдгээр хориглосон бүтээгдэхүүнүүдийн тоонд өөр 2 төрлийн үр тариаг нэмж оруулсан байна. Түүнчлэн шилжүүлэх боломжгүй форвард гэрээг хүртэл хэд хэдэн бүтээгдэхүүн дээр хоригложээ. Засгийн газар энэхүү үйлдлээ тайлбарлахдаа бараа, бүтээгдэхүүний үнийг эдгээр зах зээлүүд тодорхойлж үүнээс биржийн тоглогчид хэт ихээр ашиг олж байна гэж үзсэнтэй холбоотой гэжээ. Түүнчлэн бирж дээр тоглох явдлыг зогсоох зорилгоор фьючерсийн гэрээгээр арилжаа хийдэг 31 холбооны үйл ажиллагаанд нөлөөлсөн байна.

1970 онд Энэтхэгийн зах зээл дээрх чихрийн нишэнгэ, элсэн чихэр зэрэг Энэтхэгийн чухал бүтээгдэхүүнүүдийг фьючерын бирж дээр арилжаалахыг зөвшөөрснөөр төрийн бодлого арай зөөлөрсөн гэж үздэг. 1966 болон 1979 оноос Засгийн газрын заавраар байгуулагдсан 2 хороог байгуулсан. Тэдгээрээр дамжуулж илүү олон төрлийн бараа, бүтээгдэхүүнд фьючерийн бирж дээр дахин гаргах үйл ажиллагааг зохицуулах зорилготой байсан боловч ажил хийгдээгүй байна.

Рупи /Энэтхэгийн мөнгөн тэмдэгт/-ийг арилжааны зорилгоор ашиглах болсон, эдийг засгийг либералчлах болсон. Мөн Энэтхэгийн зах зээл дэлхийн зах зээлд нээлттэй болсон зэргээс шалтгаалж Энэтхэгийн Засгийн газар фьючерийн биржийг дахин байгуулахаар болсон. Энэтхэгийн арилжааны зарим гэрээнүүд дэлхий дээр өвөрмөцөөр тооцогддог.

Зарим гэрээ нь цэвэр дотоодын зах зээл рүү чиглэсэн байдаг. Зарим нь бүс нутгийн, цаашилбал олон улсын давцанд чухал тооцогдох болсон байна. Хэд хэдэн биржүүд олон улсын давцанд гарах хүсэлтээ Форвард Зах зээлийн Холбоогоор дамжуулан Засгийн газарт тавьж байжээ.

1994 он гэхэд хамгийн сүүлд байгуулагдсан биржийн Хороо нь Засгийн газарт фьючер хэлбэрээр бараа, бүтээгдэхүүний тоог нэмэгдүүлэхийг зөвлөсөн байна.

1997 онд анх олон улсад перцний фьючер гэрээ байгуулагдсан байна. Засгийн газар мөн гадаадын компаниудад даавуу болон кастро үрний фьючер гэрээг хэрэглэх боломжийг мөн өгсөн. Дотоодын олон компаниудыг гадаадын фьючер гэрээг хэрэглэх боломжийг мөн өгсөн байна. Хувийн компаниудаас энэ бололцоог цаашид өргөжүүлэхээр зорьж ажиллаж байна.

Дэлхийн олон улс орнуудад барааны бирж үүссэн хөгжлийн туршлагаас харахад бирж нь дараах нөхцөл, шаардлагыг хангасан байна. Үүнд:

Арилжаанд оролцогчдод нээлттэй, ил тод, хариуцлагатай байхаар сайн боловсруулагдсан хууль эрх зүйн орчинтой байх.

Бүтээгдэхүүний чанар, зах зээлийн эрэлт хэрэгцээ, нийлүүлэлттэй уялдсан үнийн тогтолцоог бүрдүүлсэн арилжаа явагддаг байх.

Хангалттай хэмжээний бүтээгдэхүүний эрэлт, хэрэгцээтэй байх, түүнийг хангах, хүрэлцээт нөөц, үйлдвэрлэл, нийлүүлэлттэй байх.

Бүтээгдэхүүний нэр төрөл, стандартыг тодорхой заагдсан байх.

Орчин үеийн шаардлага, стандартыг хангасан агуулах, санхүүгийн байгууллага, лаборатори болон тээвэр логистикийн сүлжээтэй байх.

Арилжаанд оролцогчид үнэн зөв, шуурхай мэдээлэл авах, арилжаа хийх боломжоор хангагдсан техник, технологи, програмчлалын сүлжээтэй байх.

Арилжаанд оролцогч брокерууд болон оролцогчид үнэнч шударга, ёс зүйтэй, өргөн мэдлэгтэй, мэргэшсэн чадварлаг байх.

Шинэ дэвшилтэт технологийг биржийн үйл ажиллагаанд

Дэлхий нийтэд бараа, бүтээгдэхүүний биржүүдийн 50 орчим хувь нь АНУ-д, үлдсэн нь Европ тивд болон Азийн орнуудад үйл ажиллагаа явуулж байгаа бөгөөд 1990-2000 онуудад биржийн хөгжлийн түүхэнд шинэ үе эхэлсэн бөгөөд Япон, Өмнөд Солонгос, Хятад, Энэтхэг, Иран, Өмнөд Африк болон Бразил зэрэг орнуудад бараа, түүхий эдийн биржүүд нь үйл ажиллагаагаа амжилттай явуулж бэлэн бүтээгдэхүүний болон форвард гэрээ хэлцлийн тоо эргэлтийн хэмжээгээр АНУ болон Европын биржүүдийн дараа орж байна.

Дэлхийн тэргүүлэх топ 5 уул уурхайн бүтээгдэхүүний биржид дараах бирж орж байна. Үүнд:

1. LME – Лондонгийн металлын бирж
2. CBOT – Чикагогийн барааны бирж
3. NYBOT – Нью-Иоркийн металлын бирж
4. SHFE – Шанхайн металлын фьючерийн бирж
5. ASX – Австралийн барааны фьючерийн бирж

Олон Улсын томоохон бараа, бүтээгдэхүүний биржүүдийн дотор арилжаа, бүтээгдэхүүний нэр төрөл, хэлцэл болон хэрэглэгчдийнхээ тоогоор “Уул уурхайн бирж” нь томоохон байр суурь эзэлж байна.

Хуучин ЗХУ-ын бүрэлдэхүүнд байсан орнууд болон Африкийн орнуудад бараа, бүтээгдэхүүний биржийн үйл ажиллагааг хэрэгжүүлэх анхны алхам хийгдэж, хууль эрх зүйн орчин бүрдэж байгаа ч Хятад болон Азийн бусад орнуудтай харьцуулахад хөгжлийн явц удаашралтай, зөвхөн дотоодын уул уурхайн бүтээгдэхүүний хэрэгцээг хангах үйл ажиллагаа явуулж байна.

Биржийг газар нутаг, байршлаар авч үзвэл[[9]](#footnote-9) Азид 170 бирж байгаагаас 87 хөрөнгийн бирж, уул уурхайн 31 бирж, 52 хөдөө аж ахуйн бирж, Африк тивд 27 бирж байгаагаас 23 хөрөнгийн бирж, уул уурхайн 1 бирж, 3 хөдөө аж ахуйн бирж, Австрали тивд 10 бирж байгаагаас 8 хөрөнгийн бирж, уул уурхайн 1 бирж, 1 хөдөө аж ахуйн бирж, Европ тивд 79 бирж байгаагаас 66 хөрөнгийн бирж, уул уурхайн 6 бирж, 7 хөдөө аж ахуйн бирж, Өмнөд Америк, Хойд Америкт 100 бирж байгаагаас 95 хөрөнгийн бирж, уул уурхайн 1 бирж, 2 хөдөө аж ахуйн бирж байна.

**Биржид дэвшилтэд механизм нэвтрүүлэх аргачлалаар**:

 Бараа, бүтээгдэхүүний биржийн үйл ажиллагааны давуу талуудын дэлгэрэнгүй анализ хийхдээ биржийнмеханизмд шинэлэг арга хэлбэр нэвтрүүлэх, үйл ажиллагааг шинэ түвшинд гаргах боломжийг үргэлж эрэлхийлж байх шаардлагатай байдаг. Латин Америкийн орнуудын бараа, бүтээгдэхүүний биржүүдээр тодорхой жишээ болж байгаа, эдгээр орнуудын биржид нэвтрүүлсэн шинэлэг механизмыг гурван төрөлд хувааж болно. Үүнд:

* **Санхүүжилтийн механизм**: Колумба болон Венесуэл улсын бараа, бүтээгдэхүүний бирж дээр фермерүүд дахин арилжаа хийх “repos” гэрээ байгуулахад банкинд биш харин орон нутгийн капиталын зах зээлд шууд хандаж болох механизм тогтоосон байна. Банк хөдөө аж ахуйн салбарт зээл өгч эрсдэл үүрэхээс болгоомжилж зээл өгөх сонирхолгүй нөхцөлд энэхүү арга хэрэгсэл нь үр дүнтэй юм. Энэ аргаар зээл олгохдоо биржээр дамжуулан санхүүжилтийг олгодог байна. Бүтээгдэхүүнээ биржээр арилжаалахаар гэрээлсэн тохиолдолд банкнаас зээл олгодог.
* **Хуваарилалтын механизм**: Панама болон Гондурас улсын бараа, бүтээгдэхүүний бирж нь тариф болон импортын квотыг өрсөлдөгч талуудад хуваарилж өгөх механизм бүрдүүлсэн байна. Өрсөлдөгч талуудын сонирхлыг хууль эрх зүйн хүрээнд хамтруулж бирж өөрөө зуучлагчийн үүрэг гүйцэтгэх нь оролцогчдыг өргөнөөр татаж ил тод байдлыг нэмэгдүүлэх хэрэгсэл болох юм. Биржээр дамжуулан арилжаалсан бүтээгдэхүүнд экспортын болон импортын тарифын хөнгөлөлт үзүүлдэг аргачлал болно.
* **Бэлэн бүтээгдэхүүний зах зээлийг шинэ түвшинд гаргах**: Бразилийн BM&F Бирж хөдөө аж ахуй, худалдаа, үйлдвэрлэл, төр засгийн үйл ажиллагааг хооронд нь уялдуулан зохицуулах зорилготой хөдөө аж ахуйн бизнесийн Бразилийн Бараа бүтээгдэхүүний бирж байгуулсан юм. Өмнө нь тус тусдаа үйл ажиллагаа явуулж байсан бүсийн зургаан зах зээлийг нэгтгэсэн зорилго нь хөдөө аж ахуйн салбарын хөгжлийг дэмжиж, түүнийг зах зээлийн арилжаанд оруулахад туслалцаа дэмжлэг үзүүлэх ба хөдөө аж ахуйн талаарх төрийн бодлогын найдвартай, ил тод байдлыг хангах явдал юм. Төрийн бодлогын хэрэгжилтийг хангахдаа төр болон биржийн хамтын ажиллагааг уялдуулах аргачлал болно. Тухайлбал, бүсчилсэн хөгжлийн үзэл баримтлалын хүрээнд бүсийн төвүүдэд биржийн нэгдсэн агуулах байгуулвал төрийн бодлогын хэрэгжилт сайжрах боломжтой.

Үүнээс дүгнэхэд уул уурхайн бүтээгдэхүүний биржийг үүсгэн байгуулах, биржийн удирдлага, зохион байгуулалтын эрх зүйн үндсийг тогтоож биржийн арилжааг зохион байгуулах, хяналт тавих, биржийн арилжаанд оролцогчийн эрх, үүргийг тодорхойлох, эрх ашгийг хамгаалахтай холбоотой харилцааг зохицуулахад эрх зүйн зохицуулалтыг бий болгох шаардлагатай байна.

**ДОЛОО. ЗӨВЛӨМЖ**

 Олон Улсын туршлагаас харахад эрдэс баялгийн нөөц элбэг, эрэлт хэрэгцээ ихтэй бүтээгдэхүүний олон улсын худалдааг зохион байгуулахдаа уул уурхайн бүтээгдэхүүний бирж байгуулах замаар шийдвэрлэсэн байна. Уул уурхайн бүтээгдэхүүхий бирж байгуулахдаа тухайн орны онцлогт нийцсэн бирж байгуулвал тогтвортой ажилладаг байна.

Дэлхийн улс орнууд олон улсын интеграцид өргөнөөр оролцохын хамт олон улсын болон бүс нутгийн зориулалттай бараа, бүтээгдэхүүний биржтэй хамтран ажиллах, бирж дээр эрдсийн бүтээгдэхүүнээ борлуулах үйл ажиллагаа явуулж байна. Лондонгийн болон Нью-Йоркийн металлын бирж, Энэтхэг болон Хятадын биржүүдийн үйл ажиллагаа, хууль эрх зүйн орчныг судалж Монгол Улсад байгуулах уул уурхайн бүтээгдэхүүний биржийн үзэл баримтлалыг боловсруулна.

Хөгжиж буй орнууд бэлэн бүтээгдэхүүний арилжааны спот гэрээний биржүүд байгуулж байна. Өндөр хөгжилтэй орнууд фьючер гэрээний арилжаа хийх биржүүдийг байгуулан ажиллуулж байна.

Манай орны төмөр, нүүрс болон жоншны баяжмалыг арилжаалах, спот арилжааны биржийг эхний ээлжид байгуулвал зохистой байна. Улмаар молибден, гянтболд, зэс, цайр, газрын тос зэрэг бүтээгдэхүүний арилжааг хийх бэлтгэлийг хангах нь зүйтэй юм.

Дэлхийн зарим улс оронд гадаад худалдааны хууль, заавар, журмандаа биржээр арилжаалах уул уурхайн бүтээгдэхүүний экспортолж байхаар тусгаж, уул уурхайн биржүүд цахимаар арилжаа хийх нөхцлийг бүрдүүлж, спот болон фьючерийн гэрээний арилжаа явуулж байна.

Уул уурхайн бирж нь өөрийн үйл ажиллагааг бие даан зохицуулах үүднээс хараат бус байхаар хууль эрх зүйн зохицуулалтаар хангагдсан, нийгмийн эрх ашгийг эрхэмлэдэг байна.

Олон Улсын туршлагаас үзэхэд эрдсийн бүтээгдэхүүний биржүүдийг удирдах, хянах болон зохицуулах үүргийг Төв банк, Сангийн яам, Үнэт цаасны хөрөнгө оруулалтын хороо, Санхүүгийн зохицуулах хороо зэрэг байгууллагууд хэрэгжүүлж байгаа бол манай орны хувьд Санхүүгийн зохицуулах хороо нь энэхүү үүргийг бие даасан Биржтэй хамтран гүйцэтгэх нь зүйтэй байна. Ийнхүү бие даасан хууль эрх зүйн зохицуулалтыг бий болгож Уул уурхайн бүтээгдэхүүний биржийг байгуулах шаардлагатай байна.

  **Хавсралт**

1. Ашигласан мэдээлэл, судалгаа, гарын авлага, хууль тогтоомжийн жагсаалт

**Ашигласан мэдээлэл, судалгаа, гарын авлага:**

* Б.Жадамба “Бүтээгдэхүүний биржийн танин мэдэхүй” гарын авлага 2010 он
* П.Очирбат, “Монгол Улсын эрдэс баялгийн цогцолборын хөгжлийн стратеги ба экологи”, Улаанбаатар, 1998
* У.Мавлет, Б.Энэбиш, “Монгол улсын эрдсийн баялаг”, Улаанбаатар, 1998
* Я.Гомбосүрэн, “Эрдсийн баялгийн олборлолт, боловсруулалтын технологи, экологи-эдийн засгийн үнэлгээний онол, арга зүй”, Улаанбаатар, 2004
* С.Цэдэндорж, Уул уурхайн технологи, эдийн засаг, экологи геодези, газрын харилцаа, Эрдэм шинжилгээний 38-р бага хурал, ШУТИС, УУИС, Улаанбаатар, 2010
* Я.Гомбосүрэн, Монголын ашигт малтмалын ордууд, Улаанбаатар, 1977
* Я.Гомбосүрэн, Эрдэс баялгийн салбарын зах зээлийн менежмент, 2010
* Д.Галсандорж, Д.Бат-Эрдэнэ, Ц.Мөнхжаргал, Монгол улсын уул уурхайн бүтээгдэхүүний олон улсын худалдаа, өнөөгийн байдал, тулгамдсан асуудлууд, Олон улс судлал сэтгүүл, 2011 №2
* Д.Галсандорж, “Монгол Улсын эдийн засаг, үйлдвэрлэл”, Лондон, 1994
* .Д.Галсандорж, доктор, Гарри Кэмбэлл, “Ази тивийн зэсийн хэрэглээ, үйлдвэрлэл, дунд хугацааны чиглэл”, Чилид болсон зэсийн олон улсын бага хуралд тавьсан илтгэл, Сантьяго, 2002
* Д.Галсандорж, “Mongolian Mineral Potential and Investment Opportunities”, Лондон, 1994-1996
* Монголын уул уурхайн салбарын өнөө, хэтийн төлөв, Mining Journal Annual Review, Лондон, 1999
* Монголын Эдийн Засгийн Форум, Эдийн засгийн судалгаа, эрдэм шинжилгээний хүрээлэн (ERI) “Монгол Улсын Эрсдэлийн тайлан-2012”
* Нээлттэй Нийгэм Форум, “Дэлхийн санхүү, эдийн засгийн хямралын монголын эдийн засагт үзүүлж буй нөлөө”, улирлын тайлангууд 2009-2010, Нээлттэй Нийгэм Форум
* “Global strategic business report: Сopper-2011”, Судалгааны тайлан

**Хууль тогтоомжийн жагсаалт**

* Монгол Улсын Үндсэн хууль
* Хууль тогтоомжийн тухай хууль
* Үнэт цаасны зах зээлийн тухай хууль
* Аж ахуйн үйл ажиллагааны тусгай зөвшөөрлийн тухай
* Санхүүгийн зохицуулах хорооны эрх зүйн байдлын тухай хууль
* Төсвийн тухай хууль
* Гаалийн тухай хууль
* Ашигт малтмалын тухай хууль

Ашигласан цахим хуудсууд:

* [www.iltod.gov.mn](http://www.iltod.gov.mn),
* [www.mongolbank.mn](http://www.mongolbank.mn),
* [www.nso.mn](http://www.nso.mn),
* [www.erdenetmc.mn](http://www.erdenetmc.mn),
* [www.lme.co.uk](http://www.lme.co.uk),
* [www.icsg.org](http://www.icsg.org),
* [www.wikipedia.org](http://www.wikipedia.org),
* [www.londonstockexchange.com](http://www.londonstockexchange.com),
* [www.basicmetals.com](http://www.basicmetals.com),
* web.worldbank.org
* [www.mrpam.gov.mn](http://www.mrpam.gov.mn)
* [www.imf.org](http://www.imf.org),
* [www.economictimes.indiatimes.com](http://www.economictimes.indiatimes.com),
* [www.bloomberg.com](http://www.bloomberg.com),
* [www.unctad.org](http://www.unctad.org),
* [www.icsg.org](http://www.icsg.org)
1. Хүний эрх, эдийн засаг, нийгэм, байгаль орчинд үзүүлэх үр нөлөөний үнэлгээ

**ХҮНИЙ ЭРХЭД ҮЗҮҮЛЭХ ҮР НӨЛӨӨ**

(Хүснэгт 1)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1. **Хүний эрхийн суурь зарчмуудад нийцэж буй эсэх**
 | **1.1. Ялгаварлан гадуурхахгүй ба тэгш байх**  |
| 1.1.1.Ялгаварлан гадуурхахыг хориглох эсэх | **Тийм** | Үгүй | Биржид тавигдах шаардлага, шалгуурыг нийтлэг, тэгшээр хуульчилна. |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Нийтийн ашиг сонирхлын үүднээс Биржид тодорхой шалгуур тавьж, хязгаарлалт тогтоох боловч энэ нь ялгаварлан гадуурхсан зохицуулалт биш.  |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | **Тийм** | Үгүй | Өрсөлдөөнийг шударга, хэрэглэгчдэд ээлтэй байх зарчимд тулгаарлан сөрөг үр дагаврыг буруулахад зохицуулалтын зорилго чиглэгдэнэ. |
| **1.2. Оролцоог хангах** |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй | Холбогдох төрийн болон ТББ, үйлчилгээ хүртэгсэд зэрэг эрх, ашиг сонирхол нь хөндөгдөж байгаа бүлгүүдтэй мэдээлэл хуваалцаж, оролцоог хангасан. |
|  1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх  | **Тийм** | Үгүй | Бүлгүүдийг тусгайлан тодорхойлж, тэдэнд үзүүлэх үр нөлөөг тооцсон.  |
| **1.3. Хууль дээдлэх зарчим ба сайн засаглал хариуцлага** |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй | Тухайн харилцаанд оролцож байгаа талууд, иргэдийн эрхийг хамгаалах, дэмжлэг үзүүлэх тогтолцоо бүрдэнэ.  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй | Шударга, тэгш эрх, үр өгөөжтэй байх нөхцөл, боломжийг бүрдүүлэхэд чиглүүлсэн. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | **Тийм** | Үгүй | Хууль зөрчсөн, худал баримт бүрдүүлсэн, шударга бусаар сонгон шалгаруулалт явуулсан зэрэг этгээдэд хүлээлгэх хариуцлагыг зохицуулна.  |
| 1. **Хүний эрхийг**

**хязгаарласан зохицуулалт агуулсан эсэх** | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх  | Тийм | **Үгүй** | Шударга ёсонд нийцсэн шаардлагын үндсэн дээр Биржид тодорхой хязгаарлалт тогтооно.  |
| 2.2. Хязгаарлалт тогтоох нь зайлшгүй эсэх  | Тийм | Үгүй | Энэхүү хязгаарлалт нь нийтийн эрх ашиг, аюулгүй байдлын үүднээс зайлшгүй шаардлагатай бөгөөд Үндсэн хуульд заасан зайлшгүй нөхцөлд хамаарна.  |
| 1. **Эрх агуулагч**
 | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй | * Бирж
* Биржийн арилжаанд оролцогч
 |
| 3.2. Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Бирж, биржийн арилжаанд оролцогч этгээдүүдийг оролцуулах боломж бүрдэнэ.  |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | **Тийм** | Үгүй | Биржээр дамжуулан уул уурхай бүтээгдэхүүнийг худалдах, худалдан авахад чиглэсэн үйлчилгээг хүргэх, түүнд тавих хяналтыг өндөржүүлэх зохицуулалтыг тусгана.  |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | **Тийм** | Үгүй | Бирж, биржийн арилжаанд оролцогч этгээдүүдийг оролцуулах боломж олгоно.  |
| **Үүрэг хүлээгч** | 4.1. Үүрэг хүлээгчдийг тодорхойлсон эсэх | **Тийм** | Үгүй | Бирж, биржийн арилжаанд оролцогчид үүрэг хүлээнэ.  |
| 1. **Жендерийн**

**эрх тэгш байдлыг хангах тухай хуульд нийцүүлсэн эсэх**  | 5.1. Жендерийн үзэл баримтлалыг тусгасан эсэх | Тийм | **Үгүй** | Хуульд тусгайлан тусгагдаагүй.  |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй | Шалгуур, арилжаа, гэрээ, хэлцлийн үйл явц, хяналтын бүх нөхцөлд жендэрийн тэгш байдлыг бүрдүүлэх боломжтой.  |

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

(Хүснэгт 2)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Дэлхийн зах зээл дээр өрсөлдөх чадвар  | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | **Үгүй** | Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэхгүйгээр чөлөөт зарчмын үндсэн дээр ОУ-ын арилжаанд оролцогчид ч оролцох боломжийг нээлттэй тогтооно. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **Үгүй** |  Ямар нэгэн сөрөг нөлөө байхгүй |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | **Тийм** | Үгүй | Дотоодын уул уурхайн үйл ажиллагаа эрхлэгч аж ахуйн нэгжийн үйл ажиллагаа, чадавхийг нэмэгдүүлснээр зарим нэг нөлөөллөөс сэргийлж чадна.  |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** |  Ямар нэгэн сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 2.4.Зах зээлд шинээр монополийг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | Үгүй |  Ямар нэгэн сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** |  Ямар нэгэн сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** |  Ямар нэгэн сөрөг нөлөө байхгүй |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **Үгүй** | Нөөц бололцоонд тулгуурлан Биржийн үйл ажиллагаа явагдах тул мэдээлэл үүргийн улмаас захиргааны зардлын ачаалалд төдийлөн зардал гарахгүй. |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **Үгүй** |  Ямар нэгэн сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | **Тийм** | Үгүй | Тодорхой үр дүнг дэмжих зохицуулалт тусгана. |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм | Үгүй |  Ямар нэгэн сөрөг нөлөө байхгүй |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | **Тийм** | Үгүй |  Эерэг нөлөө үзүүлнэ.  |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | **Тийм** | Үгүй |  Эерэг нөлөө үзүүлнэ. |
| 7.3.Хэрэглэгчдийн эрх ашигт нөлөөлөх эсэх | **Тийм** | Үгүй |  Эерэг нөлөө үзүүлнэ. |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | Үгүй |  Ямар нэгэн сөрөг нөлөө байхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | **Тийм** | Үгүй |  Биржээр дамжуулан уул уурхайн бүтээгдэхүүнийг худалдан борлуулахад бүтээгдэхүүний онцлогоос хамаарч тодорхой бүс нутгуудад терминал, дэд бүтцийг нэмэгдүүлэхэд ажлын байр шинээр бий болно.  |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | **Тийм** | Үгүй |  Уул уурхайн бүс нутгийн иргэд, аж ахуйн нэгжийн эдийн засгийн чадавхи нэмэгдэнэ.  |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | **Тийм** | Үгүй |  Төсвийн орлого нэмэгдэнэ.  |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | **Тийм** | Үгүй |  Төрийн өмчийн оролцоотой бирж байгуулагдана.  |
| 9.3.Төрийн байгууллагад захиргааны шинэ чиг үүрэг бий болгох эсэх | **Тийм** | Үгүй | Хуулийн дагуу чиг үүрэг үүснэ.  |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | Үгүй |  Эерэг нөлөө үзүүлнэ. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | **Тийм** | Үгүй |  Эерэг нөлөө үзүүлнэ. |
| 10.3.Инфляци нэмэгдэх эсэх | Тийм | **Үгүй** |  Ямар нэгэн сөрөг нөлөө байхгүй |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй |  Ямар нэгэн байдлаар зөрчилдөхгүй.  |

**НИЙГЭМД ҮЗҮҮЛЭХ ҮР НӨЛӨӨ**

(Хүснэгт 3)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | **Тийм** | Үгүй | Бирж байгуулагдах, өргөжихөд нөлөөлнө.  |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Шинээр ажлын стандарт гаргах эсэх | Тийм | **Үгүй** | Ямар нэгэн сөрөг нөлөө байхгүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэгэн сөрөг нөлөө байхгүй |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** | Үгүй | Бирж байгуулагдаж, бирж байгуулагдсантай холбогдуулан зарим төрийн захиргааны байгууллагуудыг чадавхижуулахад эерэг нөлөө үзүүлнэ.  |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | **Тийм** | Үгүй | Төрийн байгууллагын үндсэн чиг үүргээ хэрэгжүүлэхэд эерэг нөлөө үзүүлнэ.  |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | **Тийм** | Үгүй | Үйлчилгээний хүртээмж, чанар сайжирч эерэг нөлөө гарна. |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** |  Ямар нэгэн сөрөг нөлөө байхгүй |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

(Хүснэгт 4)

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | **Тийм** | Үгүй | Уул уурхайн бүтээгдэхүүний боловсруулалт, үйлдвэрлэлийн эрчим нэмэгдсэнээр тухайн байгууллагын үйл ажиллагааны зардалд тээврийн хэрэгслийн түлшний хэрэглээ нэмэгдэж болзошгүй |
| 2.2.Эрчим хүчний хэрэглээг нэмэгдүүлэх эсэх | **Тийм** | Үгүй | Уул уурхайн бүтээгдэхүүний боловсруулалт, үйлдвэрлэлийн эрчим нэмэгдсэнээр тухайн байгууллагын үйл ажиллагааны зардалд эрчим хүчний хэрэглээ нэмэгдэж болзошгүй |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Усны бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 4.3.Ундны усны чанарт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Ямар нэгэн сөрөг нөлөө байхгүй |
| 6.2.Газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | **Тийм** | Үгүй | Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглагдана. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | **Тийм** | Үгүй | Нөхөн сэргээгдэхгүй байгалийн баялгийн ашиглалт нэмэгдэнэ. |

Хавсралт 1

1. Монгол Улсын Засгийн газрын 2016 оны 59 дүгээр тогтоолын нэгдүгээр хавсралт [↑](#footnote-ref-1)
2. Монгол Улсын Их Хурлын 2020 оны 24 дүгээр тогтоолын хавсралт [↑](#footnote-ref-2)
3. Монгол Улсын Их Хурлын 2014 оны 18 дугаар тогтоол [↑](#footnote-ref-3)
4. [http://documents.worldbank.org/curated/en/158851537431181525/pdf/130036-19-9-2018-17-34-14-MongoliaInvestme ntReformMapfinalJuly.pdf](http://documents.worldbank.org/curated/en/158851537431181525/pdf/130036-19-9-2018-17-34-14-MongoliaInvestme%20ntReformMapfinalJuly.pdf) [↑](#footnote-ref-4)
5. Инновацийн тухай хуулийн 3.1.1. “инноваци” гэж шинэ мэдлэгийг баялаг болгон хувиргах цогц үйл явцыг; 3.1.3.“инновацийн үйл ажиллагаа” гэж шинэ санаа, шинэ мэдлэгийг эдийн засгийн эргэлтэд оруулах замаар өрсөлдөх чадвартай бүтээгдэхүүн, технологи, ажил, үйлчилгээг бий болгож зах зээлд нийлүүлэхэд чиглэсэн арга хэмжээг; [↑](#footnote-ref-5)
6. Эрх зүйн зохицуулалтын талаарх мэдээллийг 4, 5 дугаараас хуудаснаас дэлгэрүүлэн үзнэ үү [↑](#footnote-ref-6)
7. Монгол Улсын Их Хурлын 2020 оны 24 дүгээр тогтоолын хавсралт. [↑](#footnote-ref-7)
8. Монголын Экспортлогчдын холбоо ТББ-ын “Монгол Улсад Уул уурхайн бирж байгуулах судалгааны ажлын тайлан [↑](#footnote-ref-8)
9. Б.Жадамба “Бүтээгдэхүүний биржийн танин мэдэхүйн” гарын авлага [↑](#footnote-ref-9)